**Csongrád Város Polgármesterétől**

Száma: Ref/115-2/2022

Témafelelős: Vastag-Szepesi Dóra kulturális referens

**Előterjesztés**

**Csongrád Városi Önkormányzat Képviselő-testületének**

**2022. december 15-ei ülésére**

**Tárgy**: A Csongrádi Alkotóház nevének módosítása - határozat visszavonása

**Tisztelt Képviselő-testület!**

A Képviselő-testület a 212/2022.(XI.24.) önkormányzati határozatával döntött a Csongrádi Alkotóház Művésztelepre történő átnevezéséről. A törzskönyvi nyilvántartási eljárás során a Magyar Államkincstár az átvezetés visszautasítását jelezte az Önkormányzat felé, melynek oka, hogy a muzeális intézményekről, a nyilvános könyvtár ellátásról és a közművelődésről szóló 1997. évi CXL. törvény 77. [§](https://hu.wiktionary.org/wiki/%C2%A7) (5) bekezdése alapján kulturális intézmény kizárólag a jogszabályban taxatíve felsorolt intézménytípusban működtethető (művelődési ház, művelődési központ, kulturális központ, többfunkciós közművelődési intézmény, népfőiskola, ***népi kézműves alkotóház,*** gyermek-, illetve ifjúsági ház, valamint szabadidőközpont), valamint az intézmény típusát az intézmény elnevezésében szerepeltetni szükséges.

Fentiek alapján nincs lehetőség arra, hogy az Alkotóház mint közművelődési intézmény és költségvetési szerv Művésztelep elnevezéssel kerüljön bejegyzésére, így javasolom a Tisztelt Képviselő-testületnek a Csongrádi Alkotóház nevének módosításáról szóló határozat visszavonását.

Kérem a Tisztelt Képviselő- testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete *„A Csongrádi Alkotóház nevének módosítása -* határozat visszavonása*”* című előterjesztést megtárgyalta, és az alábbi döntést hozta:

A Képviselő-testület a muzeális intézményekről, a nyilvános könyvtár ellátásról és a közművelődésről szóló 1997. évi CXL. törvény 77. [§](https://hu.wiktionary.org/wiki/%C2%A7) (5) bekezdése alapján a Csongrádi Alkotóház nevének módosítása tárgyában hozott 212/2022.(XI.24.) önkormányzati határozatot visszavonja.

Felelős: polgármester

Határidő: azonnal

Erről jegyzőkönyvi kivonaton értesítést kap:

1.Képviselő-testület tagjai

2.Szepesi Dóra kulturális referens

3.Csongrádi Alkotóház

Csongrád, 2022.december 07.

Bedő Tamás

polgármester